Ագնեսա Խամոյան

Ագնեսա Խամոյան (), Հայաստանի Հանրապետության Ազգային Ժողովի 8-րդ գումարման պատգամավոր, լրագրող-քաղաքական մեկնաբան։

Կենսագրություն 

Ագնեսա Խամոյանը ծնվել է 1990 թվականի հոկտեմբերի 19-ին Դավթաշեն գյուղում։

2010-2018 թվականներին աշխատել է «Երկիր» օրաթերթում և yerkir.am կայքում։ 2013-2018թթ. եղել է yerkir.am կայքի գլխավոր խմբագիրը։ Եղել է  Հանրային հեռուստաընկերության «Օրակարգից դուրս» հաղորդման հաղորդավարը։ Հաղորդում է վարել նաև «Երկիր մեդիա» հեռուստաընկերությունում։

2018 թվականից մինչև 2021 թվականի մայիսը հանդիսացել է 5-րդ ալիք հեռուստաընկերության «Հարցազրույց»  հաղորդման հեղինակ-հաղորդավարը։

Քաղաքական գործունեություն 
Ագնեսա Խամոյանը 2021 թվականի հունիսի 20-ի ՀՀ Ազգային ժողովի արտահերթ ընտրություններին ընտրվել է Ազգային ժողովի պատգամավոր Հայաստան դաշինքի ընտրական ցուցակով։

Ծանոթագրություններ 

ՀՀ ԱԺ 8-րդ գումարման պատգամավորներ
Հայ լրագրողներ
Հայ հաղորդավարներ